Temzi-s yesɛeddat deg rebbi n setti-s Faḍma id as-yemlan aṭas n teqsiḍin, isefra, timucuha, icewwiqen n tlawin, timɛayin d isefra n at zik. Acku nettat ɣezzif laɛmer-is tɛac neɣ tedder 99 d aseggas, i gemred ɣer-s aṭas rnu ɣer-s ayen id d-yelmed netta seg wesqif n teqsebt deg Azawan n caɛbi, ma dayen yaɛnan aɣerbaz yeɣra kan am arrac n lwaqt nni n tegrawla ur as yessuref ara lḥal akken ad iruḥ s lebɛid xas ma yella d win ikesben aṭas n tigzi.